
Ministru kabineta rīkojums Nr. 709
Rīgā 2024. gada 27. augustā (prot. Nr. 33 44. §)
Plāns romu stratēģiskā ietvara pasākumu īstenošanai 2024.–2027. gadam
· 1. Apstiprināt Plānu romu stratēģiskā ietvara pasākumu īstenošanai 2024.–2027. gadam (turpmāk – plāns).
· 2. Noteikt Kultūras ministriju par atbildīgo institūciju plāna īstenošanā, bet Ekonomikas ministriju, Izglītības un zinātnes ministriju, Labklājības ministriju, Veselības ministriju un Sabiedrības integrācijas fondu – par līdzatbildīgajām institūcijām.
· 3. Atbildīgajai institūcijai un līdzatbildīgajām institūcijām plānā paredzēto pasākumu īstenošanu 2024. gadā nodrošināt atbilstoši piešķirtajiem valsts budžeta līdzekļiem. Jautājumu par papildu valsts budžeta līdzekļu piešķiršanu plāna īstenošanai 2025., 2026. un 2027. gadā skatīt likumprojekta "Par valsts budžetu 2025. gadam un budžeta ietvaru 2025., 2026. un 2027. gadam" sagatavošanas procesā kopā ar visu ministriju un citu centrālo valsts iestāžu prioritārajiem pasākumiem, ievērojot valsts budžeta finansiālās iespējas. Ja budžeta likumprojekta sagatavošanas procesā papildu finansējuma piešķiršana netiek atbalstīta, plānā paredzēto pasākumu īstenošana nodrošināma atbilstoši iesaistīto institūciju rīcībā esošajam finansējumam.
· 4. Kultūras ministrijai sagatavot un kultūras ministram līdz 2028. gada 30. oktobrim iesniegt noteiktā kārtībā Ministru kabinetā informatīvo ziņojumu par plāna izpildi un plāna ietekmes izvērtējumu.

